HAJDUK je šokantno ispao od malteške Gzire u prvom pretkolu Europa lige. Splitski klub je na Poljud s Malte donio prednost od 2:0, a zatim pred 20 tisuća svojih navijača izgubio 1:3.

Nakon utakmice nezadovoljni navijači su napali svečanu ložu, ali je sve ostalo na verbalnom sukobu jer su fizički sukob spriječili zaštitari. Nekoliko navijača je utrčalo i na poljudski travnjak.

Oko 50 navijača sa sjeverne tribine nakon posljednjeg sučevog zvižduka probilo je ogradu i otrčalo do tartan-staze, a neki od njih i do sredine travnjaka. Policija ih je u posljednjem trenutku zaustavila da ne napadnu igrače. Na zapadnoj tribini je masa okružila ložu i vrijeđala čelnike Hajduka.

Situacija se smirila nakon dolaska većeg broja interventnih policajaca. Navijači su do napuštanja stadiona zviždali i vrijeđali igrače. Dvije osobe su privedene, a jedna je lakše ozlijeđena nakon pada s istočne tribine.

Tekst se nastavlja ispod oglasa

Uživo s Poljuda nakon utakmice: